นายกรัฐมนตรี เน้นย้ำการจัดการที่ดินชุมชนออกเป็นกรรมสิทธิ์แปลงรวมเท่านั้น
นายกรัฐมนตรี เน้นย้ำการจัดการที่ดินชุมชนออกเป็นกรรมสิทธิ์แปลงรวมเท่านั้น และเตรียมตั้งสำนักงานคณะกรรมการนโยบายที่ดินแห่งชาติ เพื่อให้การทำหน้าที่จัดการที่ดินชุมชนมีเอกภาพ นางรวีวรรณ ภูริเดช เลขาธิการสำนักงานนโยบายและแผนทรัพยากรธรรมชาติและสิ่งแวดล้อม แถลงผลการประชุมคณะกรรมการนโยบายที่ดินแห่งชาติ ครั้งที่ 1/2562 ซึ่งพลเอก ประยุทธ์ จันทร์โอชา นายกรัฐมนตรี เป็นประธานการประชุมว่า นายกรัฐมนตรี ได้เน้นย้ำให้ทำความเข้าใจกับประชาชน เกี่ยวกับนโยบายการจัดการที่ดิน ซึ่งจะออกเป็นกรรมสิทธิ์แปลงรวม ไม่มีการออกโฉนดเป็นรายบุคคล ตามที่มีหลายพรรคการเมืองออกมาประกาศ ที่ประชุมได้รับทราบผลการดำเนินงานจัดการที่ดินชุมชน แบ่งเป็นพื้นที่เป้าหมายตั้งแต่ ปี 2558 ถึงปัจจุบัน จำนวน 884 พื้นที่ 70 จังหวัด 1,374,893 ไร่ ,พื้นที่ได้รับอนุญาตเข้าทำประโยชน์หรืออยู่อาศัย จำนวน 136 พื้นท่ี 57 จังหวัด 470,942 ไร่ ,พื้นที่ที่จังหวัดรับรองแล้ว 146 พื้นที่ 56 จังหวัด ประชาชนได้รับประโยชน์ 40,380 ราย ,พื้นที่ที่อยู่ระหว่างพิจารณาคัดเลือกบุคคล 140 พื้นที่ 37 จังหวัด และพื้นที่ที่ได้รับการส่งเสริมและพัฒนาอาชีพ 118 พื้นที่ 56 จังหวัด โดยมีพื้นที่ที่ได้รับสมุดประจำตัวผู้ได้รับการคัดเลือกเข้าทำประโยชน์หรืออยู่อาศัยในพื้นที่แล้ว 105 พื้นที่ 48 จังหวัด หรือประมาณ389,626 ไร่นอกจากนี้ ที่ประชุมได้รับทราบมติคณะรัฐมนตรี แนวนโยบายจัดที่ดินทำกิน โดยเปิดพื้นที่ให้กว้างมากขึ้นและครอบคลุมทั้งพื้นที่ป่าสงวน ป่าอนุรักษ์และป่าชายเลน รวมถึงเตรียมปรับปรุงกฏหมายให้รองรับการดำเนินการมากขึ้น ซึ่งจะมีการเสนอร่างพระราชบัญญัติคณะกรรมการนโยบายที่ดินแห่งชาติ พ.ศ. .... ร่างพระราชบัญญัติแก้ไข เพิ่มเติมประมวลกฎหมายที่ดิน (ฉบับที่ ..) พ.ศ. .... และร่างพระราชบัญญัติปรับปรุง กระทรวง ทบวง กรม (ฉบับที่ ..) พ.ศ. ....ซึ่งจะมีการพิจารณาในที่ประชุม สนช.ภายในเดือนมกราคมนี้ เพื่อยกระดับอำนาจหน้าที่ของคณะกรรมการฯให้มากขึ้นนอกจากนี้ที่ประชุมได้รับทราบเรื่องการตั้งสำนักงานคณะกรรมการนโยบายที่ดินแห่งชาติ เพื่อให้การทำหน้าที่จัดการที่ดินชุมชนมีเอกภาพและให้เกิดผลสัมฤทธิ์มากที่สุด